Այսօր Մանվել Գրիգորյանը հարձակվել է «Հրապարակ» օրաթերթի լրագրողի վրա՝ նրան անվանելով ոջիլ, հիվանդ, նույնիսկ փորձել է հարվածել, բայց ընկերները թույլ չեն տվել՝ հիշեցնելով․ «Մանվել ջան, գեներալ ջան ԶԻԼ-իդ մեջ չես, հանգստացի»։ Նա մեղք չունի, նրան պառլամենտ բերողներն են մեղավոր։ Ինչպե՞ս կարելի է սպայի պատիվ չունեցող գավառական վայրենուն գեներալ դարձնել, իսկ այնուհետև բերել պառլամենտ։ Ընթերցողները պետք է ճիշտ հասկանան, մենք չենք փորձում որևէ կերպ նսեմացնել գյուղացիներին, գավառականներին ու բանվորներին, ընդհակառակը՝ այդ մարդիկ պետության հարստությունն են, բարձրագույն արժեքը, բայց չի կարելի նրանց բերել Ազգային ժողով և ծաղրի առարկա դարձնել։ Այսպիսով՝ նաև արժեզրկել պետական այդ բարձրագույն ինստիտուտը, որը կոչված է ներկայացնել ժողովրդի կամքն ու իրավունքը։